stanford-oval/wikipedia huggingface dataset:
ג'ין הייגן
ביוגרפיה

הייגן נולדה בשיקגו בשם ג'ין שירלי ורהייגן. בתם של מרי, אמריקאית וכריסטיאן ורהייגן, שהיגר לארצות הברית מהולנד. הייגן גדלה בעיר אלקהארט שבאינדיאנה ולמדה באוניברסיטת נורת'ווסטורן.
היא עבדה כמורה לדרמה לפני שערכה את הופעת הבכורה שלה בברודוויי בשנת 1946 במחזה של ליליאן הלמן "Another Part of the Forest". היא שימשה בתחילת דרכה גם כממלאת מקומה של הכוכבת ג'ודי הולידיי בהצגה "רק אתמול נולדה".
משחק

הייגן שיחקה את תפקידה הראשון בשנת 1949 בקומדיה של ג'ורג' קיוקור "צלע האדם", בסרט היא הופיעה בתפקיד משני בתור הבחורה באריל קייגן. הייגן פרצה לתודעת הקהל בשנה שלאחר מכן לאחר שהפגינה יכולות משחק מרשימות במותחן הפשע של ג'ון יוסטון "ג'ונגל האספלט". הופעתה בסרט בתור דול קונובן אהובתו של הפושע דיקס הנדלי (סטרלינג היידן) זכתה לשבחים ממרבית מבקרי הקולנוע. באותה השנה השתתפה גם בסרט הפשע של אנטוני מאן "רחוב צדדי".
הייגן הצליחה למתג עצמה ככוכבת קולנוע בשנת 1952 עם הופעה בלתי נשכחת בתפקיד השחקנית לינה למונט בקומדיה המוזיקלית "שיר אשיר בגשם" בעבורה הועמדה הייגן ל פרס אוסקר לשחקנית המשנה הטובה ביותר. הייגן הופיעה בסרט לצידו של כוכב הקולנוע ובמאי הסרט ג'ין קלי.
לאחר שהצליחה בקריירה הקצרה שלה ככוכבת קולנוע פנתה הייגן בשנת 1953 לתחום המשחק בטלוויזיה ולוהקה לסיטקום "Make Room for Daddy" של רשת ABC. הייגן הועמדה ל-3 פרס אמי על תפקידה בתור מרגרט ויליאמס אם המשפחה לצידו דני תומאס הכוכב הראשי ומיוצרי הסדרה. הייגן בחרה לעזוב את הסדרה לאחר 3 שנים לאחר חוסר שביעות רצון מקצועי. הייגן לא הצליחה לחזור מאז למעמד על קולנועי והשתתפה בסרט המשפחה של וולט דיסני "לאלף את אבא" ובדרמות "הסכין הגדולה של רוברט אולדריץ' ו"קארביין ויליאמס" לצידו של ג'יימס סטיוארט. ב-1957 השתתפה בסרט פגישת מחזור לצידם של בטי האטון ודיינה אנדרוז.
הייגן הצליחה לחזור במעט לקדמת הבמה בשנותיה האחרונות עם הופעה בדרמה הביוגרפית "זריחה בקמפובלו" בתפקיד מרגריט ליהאנד מזכירתו של הנשיא פרנקלין רוזוולט (ראלף בלאמי). את הופעותייה האחרונות עשתה הייגן בסרט האסונות הבדיוני "פיקניק בשעת אפס" לצידו ובבימויו של ריי מילאנד ובמותחן של פאול הנרייד "מצלצל מת".
חיים אישיים

הייגן הייתה אם לשני ילדים ממערכת נישואיה לשחקן טום סיידל, איתו התחתנה בשנת 1947. הייגן סבלה במהלך חייה הפרטיים מאלימות קשה מצידו של סיידל והיא התגרשה ממנו בשנת 1965.
הייגן נפטרה ממחלת סרטן הוושט בביתה שבלוס אנג'לס ב-29 באוגוסט 1977 כשהיא בת 54. היא נקברה ב"בית העלמין צ'אפל אוף פיינס" שבלוס אנג'לס ועל שמה הונצח כוכב בשדרת הכוכבים של הוליווד.
פילמוגרפיה

צלע האדם (1949)
ג'ונגל האספלט (1950)
רחוב צדדי (1950)
שיר אשיר בגשם (1952)
קארביין ויליאמס (1952)
מאהבים לטיניים (1953)
הסכין הגדולה (1955)
פגישת מחזור (1957)
לאלף את אבא (1959)
זריחה בקמפובלו (1960)
פאניקה בשנת אפס (1962)
מצלצל מת (1964)
ג'ון מקרי

| --- | --- |
אין תמונה חופשית
 לידה:  10 באוקטובר 1992 (בן 31) אלדרשוט, הממלכה המאוחדת 
 עיסוק:  שחקן תיאטרון, קולנוע, טלוויזיה וזמר
 מקום לימודים:  בית הספר למשחק של סילביה יאנג 
 פרופיל ב-IMDb
 
ג'ון מקרי (באנגלית: John McCrea נולד ב-10 באוקטובר 1992) הוא שחקן תיאטרון, קולנוע, טלוויזיה וזמר אנגלי.
ביוגרפיה

מקרי נולד באלדרשוט, בריטניה. הוא למד בבית הספר לתיאטרון סילביה יאנג בלונדון.
קריירת משחק

בשנת 2017 שיחק בתפקיד ראשי במחזמר כולם מדברים על ג'יימי. הוא גילם את ג'יימי ניו, נער הומו בן 16 שחולם להיות דראג קווין. המחזמר הוצג בתיאטראות ווסט אנד. על משחקו במחזמר היה מקרי מועמד לפרס אוליבייה לשחקן הטוב ביותר במחזמר.
מקרי שיחק בסרט הקולנוע ארץ אלוהים משנת 2017 ובסדרת הטלוויזיה דרקולה בשנת 2020.
בשנת 2021 שיחק בסרט "קרואלה,, שם גילם בעל חנות בגדי וינטג', המתיידד עם קרואלה ומסייע לה לעלות לגדולה. דמותו של ארטי הוא הדמות ההומוסקסואלית המקורית הראשונה בסרט לייב אקשן של דיסני שנמצאת מחוץ לארון. בנוסף, הוא שר בפסקול הסרט, והקליט גרסת כיסוי של  "I Wanna Be Your Dog" של הסטוג'ס שהוא מבצע בסרט.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2004 | איסטאנדרס : מסיבת חג המולד | נער מקהלה | סרט טלוויזיה |
| 2011 | Documental |  | סרט טלוויזיה |
| 2015 | Late Night with Albin and Bibita | אלבין | סרט קצר |
| 2017 | ארץ אלוהים | ילד באוניברסיטה |  |
| 2018 | כולם מדברים על ג'יימי | ג'יימי ניו | הקלטה מצולמת של מחזמר ווסט אנד משנת 2016 |
| 2019 | Our Sister | מדריך ריקוד | סרט קצר |
| 2021 | קרואלה | ארטי |  |
| 2021 | כולם מדברים על ג'יימי | לוקו שאנל הצעיר | הופעת קמע |
| 2021 | She Will | אנסל |  |
| 2023 | נשי (אנ') | טובי |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2004 | Kerching! | רובי | פרק: "1.11" |
| 2005 | סדר חדש | אלן | פרק: "מזל המזל" |
| 2005 | בית הקדרות | רקדן | פרק: "1.8"; ללא קרדיט |
| 2006 | המופע של קתרין טייט | פרגוס | פרק: "לורן נפגעת" |
| 2019 | גירי/חאג'י | רִיב | 4 פרקים |
| 2020 | דרקולה | זב | פרק: "המצפן האפל" |
| 2022 | We Hunt Together | ריאן פרסונס | 3 פרקים |
פילמוגרפיה > תיאטרון

| שנה | כותרת | תפקיד | מקום |
| --- | --- | --- | --- |
| 2017 | כולם מדברים על ג'יימי | ג'יימי | תיאטרון Crucible, שפילד |
| 2017-2019 | כולם מדברים על ג'יימי | ג'יימי | תיאטרון אפולו, לונדון |
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2017 | פרס חוג מבקרי התיאטרון  | השחקן המבטיח של השנה | זכייה |
| 2018 | פרס WhatsOnStage  | השחקן הטוב ביותר בתפקיד ראשי במחזמר | זכייה |
| 2018 | פרס אוליבייה  | השחקן הטוב ביותר בתפקיד ראשי במחזמר | מועמדות |
הערות שוליים

↑  Nicholas Ephram Ryan Daniels, First Look: Bianca Del Rio, Noah Thomas and more in Everybody\"s Talking About Jamie, London Theatre Direct, ‏2 בundefined 2020
↑  Dominic, Robert (22 במאי 2021). "Out Actor John McCrea Poised to Make History in 'Cruella'". Instinct Magazine. נבדק ב-23 במאי 2021. {{cite web}}:  (עזרה)
↑  Jamie Jirak (2021-05-28). "Cruella's John McCrea Recorded a Song for the Film". Comicbook.com. נבדק ב-2021-05-30.
↑  "2017 Results | Critics' Circle Theatre Awards" (באנגלית בריטית). 2018-01-31. נבדק ב-2020-12-06.
↑  "Winners of the 18th Annual WhatsOnStage Awards announced: David Tennant and Olivia Colman win".
↑  HAMILTON Breaks Olivier Nomination Record; Audra McDonald, Andrew Garfield, and More Nominated; Full List! broadwayworld.com
| --- | --- |
בקרת זהויות :  LCCN: no2019027331  VIAF: 28155189962682131634   WorldCat (עם VIAF): 28155189962682131634
גאומטריית נהגי המוניות

שלושה מסלולים שונים, שווים באורכם, המראים את המרחק בין שתי נקודות.
גאומטריית נהגי המוניות הוא כינוי למרחב מטרי, שבו מודדים את המרחקים על-פי אילוצי הנסיעה של נהג מונית, במקום ב"מעוף הציפור".
מקור שמה של גאומטריית נהגי המוניות (הידועה גם בשם "גאומטריית מנהטן") בתנועתו של נהג הנוסע בעיר הבנויה כולה מגושי בניינים מלבניים (כמנהטן), שכל כבישיה מאונכים ומקבילים אלה לאלה. מאחר שלא יוכל לעבור דרך הבניינים, יאלץ הנהג לנסוע תמיד בכיוון צפון-דרום או מזרח-מערב. לכן, אורך המסלול אותו יעבור נהג כזה יהיה שווה בדיוק לסכום המרחקים אותם עבר בנסיעה מערבה והמרחקים אותם עבר בנסיעה צפונה. האנלוגיה למנהטן מטעה במקצת, משום שבמנהטן הנהג יכול להגיע רק לנקודות מסוימות – אלה הנמצאות על הכביש. בגאומטריית נהגי המוניות ניתן להגיע לכל נקודה במישור, וההגבלה היחידה היא שהתנועה היא במקביל לאחד משני הצירים.
מטריקת מנהטן

מרחק בין שתי נקודות  (x_{1},y_{1}),(x_{2},y_{2}) הוא אורכו של המסלול הקצר ביותר המחבר ביניהן.
ההבדל הבסיסי בין גאומטריית נהגי המוניות לגאומטריה האוקלידית הוא בהגדרת המרחק בין שתי נקודות.
בגאומטריה אוקלידית, מסלול זה הוא של הקו הישר המחבר ביניהן, שאורכו, לפי משפט פיתגורס:
 {\sqrt {(x_{1}-x_{2})^{2}+(y_{1}-y_{2})^{2}}}
בגאומטריית נהגי המוניות, "התנועה" נעשית רק במקביל לאחד משני הצירים – על מנת לעבור מנקודה אחת לאחרת, יש לנוע מרחק מסוים ימינה (במקביל לציר ה- x) ומרחק מסוים מעלה (במקביל לציר ה- y), כך שהמסלול שנבחר כקצר ביותר בגאומטריה האוקלידית (אלכסון) אינו חוקי כאן.
לכן, המרחק בין שתי הנקודות  (x_{1},y_{1}),(x_{2},y_{2}) יהיה:
 |x_{1}-x_{2}|+|y_{1}-y_{2}|
(האיבר המחובר מימין מייצג את התנועה במקביל לציר ה- y, וזה משמאל את התנועה במקביל לציר ה- x).
במתמטיקה מקובלת הכללה למושג המרחק, הקרויה מטריקה: זוהי פונקציה  m, המקבלת שתי נקודות ומחזירה את המרחק ביניהן, ומקיימת מספר תכונות:
אי שליליות: המרחק בין כל שתי נקודות שונות תמיד חיובי, והמרחק בין נקודה לעצמה שווה ל-0.
סימטריה: המרחק בין שתי נקודות לא תלוי בכיוון התנועה:  m(a,b)=m(b,a).
אי-שוויון המשולש: לא ניתן לקצר את הדרך בין שתי נקודות באמצעות מעבר דרך שלישית:  m(a,b)\leq m(a,c)+m(c,b).
ניתן לראות שגם המרחק הרגיל (זה של הגאומטריה האוקלידית) וגם המרחק בגאומטריית נהגי המוניות (שאותו נכנה "מטריקת מנהטן") מקיימים דרישות אלה – כלומר, כל אחד מהם הוא מטריקה.
מהגדרתה של מטריקת מנהטן ניתן לראות, שהמרחק בין שתי נקודות תלוי בכיוון של מערכת הצירים שבה הן נמצאות, אך אינו תלוי בהזזה של מערכת הצירים או בהחלפתה בתמונת ראי שלה.
מטריקת מנהטן > צלעות ומעגלים בגאומטריית נהגי המוניות

בכל גאומטריה (מטרית) אפשר להגדיר את המעגל כמקום הגאומטרי של הנקודות שמרחקן מנקודה מסוימת שווה לגודל נתון (רדיוס המעגל). המעגל בגאומטריית נהגי המוניות הוא ריבוע (נקודות אדומות בתרשים) שמרחקן קבוע מן המרכז  (נקודה כחולה). אם נצופף את הריבועים עוד ועוד נקבל מעגל ריבועי השואף לרציפות (תרשים תחתון).
בגאומטריה אוקלידית אורכה של צלע הריבוע הוא  r*sqrt{2} (היתר במשולש ישר-זווית שאורך שני ניצביו r), ובגאומטרית נהגי מוניות אורך הצלע הוא  r*2 (עקב האילוץ ללכת לאורך הרשת).
באופן דומה היקף העיגול בגאומטריה אוקלידית הוא  2\pi r, אולם בגאומטרית נהגי מוניות היקף העיגול הוא  8r. מכאן שהיחס בין ההיקף לקוטר בגאומטריה זו הוא  4 בעוד שבגאומטריה אוקלידית הוא  \pi .
דוגמאות נוספות למרחק נהגי המוניות > שחמט

תנועתו של הצריח בשחמט מתבצעת במאונך ובמאוזן בלבד, ולכן, מרחקו מכל משבצת בלוח נמדד כבגאומטריית נהגי המוניות. בדומה, גם תנועתו של הרץ (בסריג המשבצות מצבע נתון) מתבצעת גם היא בשני כיוונים המאונכים זה לזה.
דוגמאות נוספות למרחק נהגי המוניות > מרחק המינג

לכל שתי מחרוזות בינאריות  x,y מאורך זהה, מוגדר 'מרחק המינג' כמספר המקומות בהן נבדלות שתי המחרוזות. למשל, מרחק המינג בין שתי המחרוזות:
הוא  2. (המקומות בהן נבדלות שתי המחרוזות מסומנים בכחול)
מרחק זה נמדד כבגאומטריית נהגי המוניות במרחב  (\{0,1\})^{n} (אוסף כל הסדרות הבינאריות מאורך  n).
דוגמאות נוספות למרחק נהגי המוניות > סביבת פון נוימן

במודל אוטומט תאי, הגודל של סביבת פון נוימן נמדד באמצעות מטריקת מנהטן.
ראו גם

מרחב מטרי
מטריקה
מרחב נורמי
נורמה
מרחק צ'בישב
מעגלים בגאומטרית נהגי מוניות דיסקרטית ורציפה
ברטונה פיראנה

| --- | --- |

 מאפיינים כלליים
 נקרא גם:  Jaguar Pirana  Bertone Jaguar Pirana
 יצרן:  יגואר
 שנות ייצור:  1967 (מכונית קונספט)
 יחידות שיוצרו:  1
 הרכבה:  בריטניה בריטניה
 סיווג:  מכונית ספורט בתצורה קופה
 מרכב:  Front-engine, rear-wheel-drive layout (אנ')
 מפרט טכני
 מנוע:  6 צילינדרים, 4,235 סמ"ק
 הילוכים:  תמסורת ידנית – 4 מהירויות (מאוחר יותר הוסבה לתמסורת אוטומטית)
 מהירות מרבית:  כ-200 מייל (321.8 ק"מ) (משוער)
 מעצב:  מרצ'לו גנדיני מקבוצת "ברטונה" (אנ')
ברטונה פיראנה (באנגלית: Bertone Pirana, קרוי גם: Jaguar Pirana, קרוי גם: Bertone Jaguar Pirana) היא מכונית קונספט בתצורה מכונית ספורט קופה מתוצרת יצרנית רכבי היוקרה יגואר, אשר הוצגה בשנת 1967 בבריטניה.
"ברטונה פיראנה"

2 דלתות.
מספר נוסעים: 2+2 (תחילה יוצרה עם 2 מושבים בלבד, מאוחר יותר הוסבה המכונית להסדר של 2+2 מושבים, המקום ל-2 מושבים פלוס יוצר על ידי העברת יחידת המיזוג לחלל המטען האחורי).
מנוע קדמי 4.2 ליטר מתוצרת "יגואר" סדרה "Jaguar XK engine" (אנ')
מנוע בנזין.
סוג הנעה: הנעה אחורית 4x2
דגם "ברטונה פיראנה" נמכר ב-324,000 דולר בשנת 1967.
ראו גם

יגואר (יצרן רכב)
הערות שוליים

↑  "יגואר פיראנה"  באמצעות "ברטונה" היחיד שיוצר silodrome.com/jaguar-pirana-bertone
↑  "ברטונה פיראנה" uniquecarsandparts.com.au/car_info_jaguar_bertone_pirana
↑  "ברטונה פיראנה" hemmings.com/stories/2019/08/02/bertone-jaguar-pirana-comes-out-of-the-shadows
↑  "ברטונה פיראנה" .com/blog/jaguar-e-type-bertone-pirana
↑  "יגואר פיראנה" על ידי ברטונה rmsothebys.com/en/auctions/mo19/monterey/lots/r0022-1967-jaguar-pirana-by-bertone
גאומנסיה

כלי גאומנסיה
מכשיר גאומנטי ממצרים או סוריה, 1241–42 לספירה, מאת מוחמד בן חותלוך אל מאווסולי. כאשר מסובבים את החוגות, מופיעה תבנית אקראית של נקודות, אותה מפרשים. המוזיאון הבריטי.
גאומנסיה (ביוונית: γεωμαντεία; תרגום חופשי: "ניחוש אדמה") היא שיטת ניחוש, המפרשת סימונים על הקרקע או את הדפוסים שנוצרו על ידי השלכת חופן אדמה, אבנים או חול. הצורה הרווחת ביותר של גאומנסיה כוללת פרשנות לסדרה של 16 דמויות שנוצרו על ידי תהליך אקראי ואחריו ניתוח שלהן, ולרוב מתווספת לו פרשנות אסטרולוגית.
בעברית היא מכונה לעיתים קרובות גורל החול או גורל דניאל, והיא מופיעה אצל סופרים כמו חיים ויטאל, שלום שבזי, ויוסף אלבו.
גאומנסיה הייתה אחת הצורות הפופולריות ביותר של ניחוש ברחבי אפריקה ואירופה, במיוחד בימי הביניים והרנסאנס, על ידי אנשים מכל המעמדות החברתיים.
בכישוף של הרנסאנס, הגאומנסיה סווגה כאחת משבע "האמנויות האסורות", יחד עם אוב, קריאה בכף היד, אירומנסיה, הידרומנסיה, פירומנסיה, נקרומנסיה, וספטולמנסיה.
יצירת המפה הגאומנטית

יצירת המפה הגאומנסית מתחילה בציור שש-עשרה של נקודות או סימנים בלי לספור, וליצור שישה עשר מספרים אקראיים המספקים את המנגנון האקראי לכאורה הדרוש לרוב צורות הניבוי. לאחר ציור השורות, יש למחוק את הנקודות זוג זוג עד שתישאר בכל שורה נקודה אחת או שתיים. זה זהה, מתמטית, להשארת שתי נקודות אם המספר זוגי, ונקודה אחת אם הוא אי זוגי. לאחר מכן מקבצים את הנקודות שנותרו מכל ארבע שורות כדי לקבל את ארבע הדמויות הגאומנטיות הראשונות, המהוות בסיס לייצור הדמויות הנותרות. חלק זה מהווה את שלב ה"השראה" של הקריאה הגאומנטית; ומכאן והלאה המפה נעשית באופן אלגוריתמי.
גאומנסיה נערכת באופן מסורתי על ידי סימון הנקודות בידיים או עם מקל בחול על משטח חלק, אך ניתן לסמן את הנקודות עם עט על לוח שעווה או נייר; יש המשתמשים גם בחפצים טקסיים. יש המסמנים את הנקודות מימין לשמאל, בעקבות המסורת הערבית לצייר אותן בכיוון הכתיבה של ערבית, אבל אין זה הכרחי. שיטות מודרניות ליצירת ארבע הדמויות הגאומנטיות הראשונות, בנוסף לדרכים המסורתיות, כוללות מחוללי מספרים אקראיים ממוחשבים, השלכת עצמים, וספירת העיניים על תפוחי אדמה. יש מי ששולפים קלפים עם דמויות גאומנטיות, אחת על כל קלף, מחבילה; במקרה זה, רק שולפים רק ארבעה קלפים לאחר ערבוב החבילה. נבנו גם מכונות להפקת מפות גאומנטיות.
כל דמות גאומנטית ממוקמת על גבי טבלה מיוחדת, המכונה תרשים המגן, הממחישה את התהליכים הרקורסיביים המזכירים את קבוצת קנטור לפיהם יוצרים את הדמויות. ארבע הדמויות הראשונות נקראות אמהות (matres בלטינית), מהן יוצרים את שאר הדמויות במפה; הן ממוקמות בארבעת הבתים הראשונים בפינה הימנית העליונה – הראשונה נמצאת בקצה הימני ביותר, האם השנייה משמאלה, וכך הלאה (המשך מסורת הכתיבה מימין לשמאל).
ארבע הדמויות הבאות, הבנות (filiae בלועזית), נוצרות על ידי סידור מחדש של הקווים המשמשים את האמהות: הבת הראשונה נוצרת מסידור הקו הראשון של כל אחת מארבע האימהות אחת מעל השנייה, השנייה מסידור הקו השני של כל אחת מארבע האימהות, וגו'. הבנות ממוקמות בארבעת הבתים הבאים בסדר באותה שורה כמו האמהות.
לאחר יצירת שמונה האימהות והבנות, יוצרים ארבעה אחיינים (בני בנים) או אחייניות (nepotes בלועזית) על ידי חיבור זוגות הדמויות שמעל בתי האחייניות המתאימים.כך האחיינית הראשונה נוצרת מסכום האימהות הראשונה והשנייה, האחיינית השנייה מהאימהות השלישית והרביעית, וגו'. הסכום מחושב על ידי חיבור הנקודות בכל אחת מארבע השורות וצמצום כפי שנעשה כדי ליצור את האימהות - אם הסכום זוגי, לשורה של הדמות המתקבלת יהיו שתי נקודות, ואם הסכום אי זוגי, לשורה תהיה נקודה אחת. מבחינה רעיונית, זהו אותו הליך בלוגיקה מתמטית כמו XOR, שבו משתמשים בשורה עם שתי נקודות במקום "שקר" ושורה עם נקודה אחת במקום "אמת".
מארבע האחייניות יוצרים את שני העדים (testes בלעז) באותה צורה: את עד ימין מסכום שתי האחייניות הראשונות, ועד שמאל משתי האחייניות האחרונות. משני העדים יוצרים באותה צורה את השופט (judex בלועזית). לבסוף, יוצרים את הדמות השש עשרה, הרב הגדול (reconciler או superiudex בלועזית) מסכום השופט והאם הראשונה, אם כי השימוש בו פחת בתקופה המודרנית.
פירוש טבלת המגן

תרשים המגן שימש, ככל הנראה, ככלי עזר חזותי מוקדם ליצירת הדמויות, והפרשנות התמקדה בדמויות החמש עשרה ושש עשרה, השופט והרב הגדול. גאומנסרים מיומנים מתבוננים בטבלה השלמה, ומפרשים את משמעויות הדמויות בהקשר של מיקומם בטבלה, המשמעות המספרית של מספר הנקודות הכולל, וכך הלאה. באופן כללי, השופט מייצג את התשובה לשאלה, עד הימין מתאר את צד השואל, עד השמאל מייצג את נושא השאלה, והרב הגדול מייצג את השפעת התוצאה (או השופט) על השואל. הגאומנסר המיומן יכול להסיק את הגורם הראשוני לסיטואציה, השפעות נסתרות, התוצאה והשפעותיה, ומגמות ואירועים כלליים בחייו של השואל באמצעות פירוש הטבלה.
חלוקה אחת של טבלת המגן לצורכי פרשנות היא לשלשות של דמויות. כל שלשה מכילה שתי אמהות או שתי בנות, והאחיינית שנוצרה מהסכום שלהן. ניתן לפרש אותם באופן אנלוגי לפירוש העדים והשופט, בכך שההורה הימני מייצג את העבר, הילד (האחיינית) את ההווה, וההורה השמאלי את העתיד; דרך אחרת לפרש שלישייה כזו מתייחסת להורה הימני כאל צד השואל, בני בריתו, המשאבים והדעות שלו, ההורה השמאלי כצד השאלה, והילד כאינטראקציה של שני הצדדים.
| שלשה | דמויות מעורבות | פרשנות |
| --- | --- | --- |
| שלשה ראשונה | אמא ראשונה, אמא שנייה, אחיינית ראשונה | מצבו הבריאותי של השואל, אופיו, השקפותיו, והרגליו. מגמות בחייו של השואל. |
| שלשה שנייה | אמא שלישית, אמא רביעית, אחיינית שנייה | ההשפעות על חייו של השואל בזמן הקריאה. גורמים המעצבים את חייו וההקשר של השאלה. |
| שלשה שלישית | בת ראשונה, בת שנייה, אחיינית שלישית | המקומות שאליהם הרוב ביותר מבקר, כולל הבית ומקום העבודה. אנשים וחפצים שנמצאו באותם מקומות. המשפחה, השותפים ובן הבית של הקווינר. |
| שלישייה רביעית | בת שלישית, בת רביעית, אחיינית רביעית | חברים, שותפים, עמיתים לעבודה, וקולגות של השואל, כמו גם אנשים שהשואל כפוף לסמכותם. מצבים וגורמים שמקורם חיצוני. |
שיטה נוספת לפירוש טבלה גאומנטית היא לסכום את כל הנקודות ב-16 דמויות בטבלת המגן. פייטרו ד'אבנו הציע להשוות את הסכום למספר הנקודות בשש עשרה הדמויות הגאומנטיות, שהוא 96. אם הסכום הוא 96, השאלה תבוא על פתרונה באופן "מהיר, ולא איטי ולא מוטל בספק;" במילים אחרות, כל הסוגיות הקשורות לשאלה יבואו על פתרונן ללא דיחוי, אך גם לא לפני המועד. אם הסכום נמוך מ־96, הן יבואו על פתרונן במהירות יחסית להפרש בין 96 לסכום, ולהפך.
גאומנסרים אירופאים יצרו שיטת פירוש נוספת באמצעות מפת הבתים האסטרולוגיים, תוך שימוש במפה המרובעת בה מקובל להשתמש באסטרולוגיה מסורתית. הסדר בו דמויות מועתקות מטבלת המגן למפה משתנה בין חוגי מיסטיקנים שונים. המפה האסטרולוגית שימשה את הגאומנסרים האירופאיים כדי להעשיר את התשובות שלהם בעזרת בטכניקות אסטרולוגיות.
המשמעות של המצוין מזוהה על סמך מוקד השאילתה: זה מבוסס על היחס בין השאילתה לבתים האסטרולוגיים. יש שאלות שדורשות יותר משני משמעותים, למשל בשאילתה הכוללת כמה גורמים עיקריים (למשל, שני צדדים מתקוטטים על עזבון). לשאלות שיש להן תשובה כן או לא, או אפשרי בלתי אפשרי, ניתן לענות בקלות בעזרת מצבי השלמות הללו. אם התרשים מושלם, התשובה היא "כן". אחרת, במקרה של הכחשת השלמות, "לא".
גאומנסיה ומתמטיקה

מכיוון שכל דמות מורכבת מארבע שורות בינאריות, יש 16 דמויות גאומנטיות אפשריות. מכיוון שכל טבלת מגן נוצרת מארבע האימהות, יש 164, או 65,536, טבלאות אפשריות. האלגוריתם ליצירת הטבלה מכתיב שרק דמויות עם מספר זוגי של נקודות יכולות להיות שופט; לכן כל אחד משמונת השופטים מופיע ב-8,192 טבלאות מגן. העוסקים המסורתיים בגאומנסיה משתמשים בעובדה זאת כסוג של בדיקת זוגיות כדי לוודא שלא נפלה טעות ביצירת הטבלה.
אם בוחנים את כל שש-עשרה הדמויות (ארבע האמהות, ארבע הבנות, ארבע האחייניות, העדים, השופט והרב הגדול) בטבלה, לפחות שתיים מהן חייבות להיות זהות. מכיוון שהרב הגדול אופציונלי בדרך כלל, 16 השילובים האפשריים של אימהו דמויות יכולים להניב תרשים שבו האימהות, הבנות, האחייניות, העדים והשופט שונים זה מזה.
הדמות קהילה (populus בלועזית) לא יכולה להופיע בטבלאות אילו, כי, מתמטית, היא יכולה להיווצר רק משתי דמויות זהות, או גורמת להופעה חוזרת של הדמות אליה מחברים אותה. בטבלאות כאילו השופט יהיה בהכרח חיבור (conjunctio בלועזית), ממון יוצא (amissio בלועזית), סוהר (carcer בלועזית), או ממון נכנס (acquisitio בלועזית). שישה-עשר הצירופים של אמהות, לפי האמא, לפי הסדר מהראשונה לאחרונה, הם
נער (puer בלועזית), ראש התלי (caput draconis בלועזית), שפל ראש (Tristitia בלועזית), לבן (albus בלועזית)
חיבור (conjunctio בלועזית), נערה (puella בלועזית), כבוד נכנס (fortuna major בלועזית),שפל ראש
לבן, שפל ראש, נערה, נערה
נערה, זנב התלי (cauda draconis בלועזית),שפל ראש, לבן
אדום (rubeus בלועזית), נשוא ראש (laetitia בלועזית), נערה, נער
אדום, נשוא ראש, ראש התלי, נערה
אדום, נשוא ראש, ראש התלי, זנב התלי
אדום, נשוא ראש, זנב התלי, נער
ממון נכנס (acquisitio בלועזית), נערה, לבן, כבוד נכנס
נשוא ראש, כבוד יוצא (fortuna minor בלועזית), נער, חיבור
נשוא ראש, כבוד יוצא, ממון נכנס, קאודה דרקוניס
קאודה דרקוניס, ראש התלי, שפל ראש, לבן
ראש התלי, ממון יוצא (amissio בלועזית), כבוד נכנס, שפל ראש
ראש התלי, סוהר (carcer בלועזית), לבן, כבוד נכנס
כבוד יוצא, אדום, נער, ממון יוצא
כבוד יוצא, אדום, סוהר, זנב התלי
במסורת הערבית יוצרים את ארבע האימהות משרטוט שש עשרה שורות אקראיות של נקודות בחול. התהליך נשאר כמעט ללא שינוי בזמן כניסתו לאירופה בעידן ימי הביניים, ועד היום במדינות ערביות שונות. Sikidy וצורות אחרות של ניחוש אפריקאי משתמשות גם הן בטכניקות שנותרו כמעט ללא שינוי.
דרך מסורתית באפריקה היא לזרוק חופן עפר באוויר והסתכלות בתבנית שנוצרת מפיזורו על הקרקע. דרך זאת עשויה להשתמש בעכבר גם כסוכן רוח האדמה. Ifá, אחת מהצורות העתיקות ביותר של גאומנסיה, שמקורה במערב אפריקה, משתמשת באותן שש עשרה דמויות גאומנטיות כמו הגאומנסיה הערבית והמערבית עם שמות ומשמעויות שונים; התהליך מקוצר לשימוש בשתי דמויות בלבד. בסין, הקורא עשוי להיכנס לטראנס ולעשות סימנים באדמה המפורשים על ידי שותף (לעיתים קרובות נער צעיר או אנאלפבית).
הערות שוליים

↑  גורל החול, מיוחס לראב"ע, באתר בית הספרים הלאומי, ‏25 באפריל 2021
↑  גורלות דניאל, באתר בית הספרים הלאומי, ‏25 באפריל 2021
↑  Johannes Hartlieb (Munich, 1456) The Book of All Forbidden Arts; quoted in Láng, p. 124.
1 2 3 4  Skinner, Stephen (1980). Terrestrial Astrology: Divination by Geomancy. London: Routeledge & Kegan Paul Ltd.
1 2  Eglash, Ron (1997). "Bamana Sand Divination: Recursion in Ethnomathematics." American Anthropologist, New Series, Vol. 99, No. 1 (Mar., 1997), pp. 112–122
↑  Hartmann, Franz (2015). Die Grundlagen der astrologischen Geomantie: Die Kunst der Vorhersage durch Punktuation, nach Cornelius Agrippa und anderen [The Principles of Astrological Geomancy: the art of divining by punctuation, according to Cornelius Agrippa and others]. Verlag Heliakon. ISBN 9783943208245.
↑  Greer, John Michael (2009). The Art and Practice of Geomancy. San Francisco: Weiser Books. ISBN 978-1-57863-431-6. pp. 24-5.
1 2  Brenner, Louis (2000). "Muslim Divination and the Religion of Sub-Saharan Africa." Insight and Artistry in African Divination. ed. John Pemberton III. Smithsonian Institution Press. pp. 50–1
↑  כתב יד של קובץ ספרי גורלות, באתר בית הספרים הלאומי, ‏19 באפריל 2021
↑  כתב יד של גורלות דניאל, באתר בית הספרים הלאומי, ‏19 באפריל 2021
↑  גורל החול, מחבר נוסף אבן עזרא., באתר בית הספרים הלאומי, ‏20 באפריל 2021
↑  Josten, C.H. (1964). "Robert Fludd's Theory of Geomancy and His Experiences at Avignon in the Winter of 1601 to 1602", Journal of the Warburg and Courtauld Institutes, vol. 27, pp. 327–335
↑  Pennick, Nigel (1995). The Oracle of Geomancy. Capal Bann Publishing. ISBN 1-898307-16-4.
↑  Savage-Smith, E.; Smith, M. B.; King, D. (1982). "An Islamic Geomancy and a 13TH-CENTURY Divinatory Device." BULLETIN CENTER ARCH. V.5, P. 42.
1 2  Marcia Ascher, Malagasy Sikidy: A Case in Ethnomathematics, New York: Academic Press, 1997.
↑  Greer, John Michael (2009). The Art and Practice of Geomancy. San Francisco: Weiser Books. ISBN 978-1-57863-431-6. pp. 96–9.
↑  Greer, John Michael (1999). Earth Divination, Earth Magic. St. Paul: Llewellyn Publications. ISBN 1-56718-312-3. pp. 195–214.
| --- | --- |
בקרת זהויות :  NLI: 987007562790605171  BNE: XX532669  BnF: cb119480745 (data)  GND: 4130429-9  LCCN: sh85054121  NKC: ph120535  SUDOC: 02743964X 
שש עשרה הדמויות הגאומנטיות.
תרשים מגן. האימהות הן, מימין לשמאל, דרך (via בלועזית), ממון נכנס (acquisitio בלועזית), חיבור (conjuctio בלועזית) ונשוא ראש (laetitia בלועזית). הרב הגדול (reconciler בלועזית) במפה זאת הוא ממון יוצא (amissio בלועזית), אם כי הוא אינו מופיע באיור.
מפת הבתים התואמת לטבלת המגן לעיל. העדים, השופט והרב הגדול לא מוצגים.
ג'ון מקריי

| --- | --- |

ג'ון מקריי (1914)
 לידה:  30 בנובמבר 1872 גואלף, אונטריו, קנדה 
 פטירה:  28 בינואר 1918 (בגיל 45) בולון-סור-מר, צרפת צרפת
 מדינה:  קנדה 
 השכלה:  אוניברסיטת טורונטו  Guelph Collegiate Vocational Institute 
 השתייכות:  צבא קנדה
 תקופת הפעילות:  1890–1918 (כ־28 שנים)
 דרגה:  לוטננט קולונל
 תפקידים בשירות
 מפקד בית חולים שדה
 פעולות ומבצעים
 מלחמת הבורים מלחמת העולם הראשונה • החזית המערבית
 עיטורים
 היכל התהילה הקנדי של הרפואה (2015)  מדליית מלכת דרום אפריקה (1901) 
 תפקידים אזרחיים
 רופא, משורר
 
קברו של ג'ון מקריי בצרפת
פסלו של ג'ון מקריי באוטווה
לוטננט קולונל ג'ון מקריי (באנגלית: John McCrae;‏ 30 בנובמבר 1872 – 28 בינואר 1918) היה רופא צבאי וקצין בצבא קנדה שהשתתף במערכה שהתנהלה בחזית המערבית במלחמת העולם הראשונה ואף מצא בה את מותו. התפרסם לאחר שכתב, בתקופת המלחמה, את השיר "בשדות פלנדריה" שרבים מוצאים בו ביטוי הולם לכאב על הקטל הנוראי שחוו הצדדים הלוחמים והוא מוקרא, תדיר, בטקסי הזיכרון לחללי מלחמת העולם הראשונה.